Вахтанг Михайлович Чабукиани

Вахтанг Михайлович Чабукиани (1910 жылы 12 наурызда Тифлис қаласында дүниеге келіп, 1992 жылы 6 сәуірде дүниеден өткен) – грузин және совет балет әртісі, балетмейстер, ұстаз.

КСРО-ның халық әртісі (1950).

Вахтанг Чабукиани кедей отбасында дүниеге келген. Әкесі оны ойыншық шығаратын шеберханаға береді. Бір күні тапсырыстарын таратып жүрген тоғыз жасар Вахтанг Мария Перинидің би студиясына барады. Баласының қалауын орындап, әкесі Вахтангты би студиясына оқуға береді. 

1924 жылы балет студиясын бітіріп шығып, З.П. Палиашвили атындағы Грузин опера және балет театрында жұмыс істеп бастайды. 1926 жылы Вахтанг Ленинград хореография училищесіне оқуға тапсырады. 

1929-1941 жылдарда Ленинград опера және балет театрында жұмыс атқарады. Ол 1941 жылдан бастап Тбилисиде тұрған. 1973 жылға дейін Палиашвили атындағы Тбилиси опера және балет театрында жетекшілік қызметін атқарады. 

1950-1973 жылдарда хореография училищесі директоры болады. 

1965-1970 жылдары (Тбилисидегі) Ш. Руставели  атындағы Театр институтын басқарған.

 Дереккөздер 

Санат:12 наурызда туғандар
Санат:1910 жылы туғандар
Санат:Тбилисиде туғандар
Санат:6 сәуірде қайтыс болғандар
Санат:1992 жылы қайтыс болғандар
Санат:Грузия балет әртістері
Санат:КСРО балет әртістері
Санат:Грузия балетмейстерлері
Санат:КСРО балетмейстерлері
Санат:Грузия балет педагогтары
Санат:КСРО балет педагогтары
Санат:КСРО халық әртістері